arnastofnun/IGC-2024 huggingface dataset:
Advania

Advania er norrænt upplýsingatæknifyrirtæki með höfuðstöðvar í Stokkhólmi í Svíþjóð.

Advania á Íslandi sem er hluti af Advania hefur höfuðstöðvar í Guðrúnartúni 10 en er einnig með starfsemi um allt land.

Fyrirtækið varð til í byrjun 2012 með sameiningu nokkurra fyrirtækja, þar á meðal Skýrr.
Ástríkur heppni

Ástríkur heppni (franska: "La Grande Traversée") er belgísk teiknimyndasaga og 22. bókin í bókaflokknum um Ástrík gallvaska. Hún kom út árið 1975. Höfundur hennar var René Goscinny en Albert Uderzo teiknaði. Bókin var gefin út á íslensku árið 1977.

Söguþráður.

Sagan hefst á því að "Slorríkur", fisksali Gaulverjabæjar, verður uppiskroppa með fisk. Sjóðríkur upplýsir að fiskur sé ómissandi hráefni í hinn dularfulla kjarnadrykk og því ákveða Ástríkur og Steinríkur að halda til fiskjar. Þeir hreppa óveður og lenda í hafvillum.

Eftir langa mæðu koma þeir að ókunnri strönd. Steinríkur telur þá ranglega stadda í námunda við Gaulverjabæ en fljótlega birtast þeim torkennileg dýr og ennþá undarlegri indíánar. Þeir eru teknir höndum, en komast fljótlega til metorða í indíánasamfélaginu. Höfðingi ættbálksins vill gifta dóttur sína Steinríki og ákveða félagarnir þá að tímabært sé að koma sér heim á leið.

Í sömu andrá ber að norræna víkinga sem telja eðlilega að Ástríkur og Steinríkur séu innfæddir og taka þá með sér til höfðingja síns í heimalandi sínu, til sannindamerkis um landafundi sína í Norður-Ameríku. Víkingahöfðinginn, sem hafði aldrei verið trúaður á landafundaævintýrið fagnar gestum sínum vel, uns gallverskur þræll ljóstrar því upp að félagarnir séu ekki indíánar heldur Gallar. Þeir flýja og komast loks til Gaulverjabæjar með full net af ferskum fiski.

Íslensk útgáfa.

Ástríkur heppni var gefinn út af Fjölvaútgáfunni árið 1977 í íslenskri þýðingu Þórs Stefánssonar, þetta eina bókin í sagnaflokknum sem hann þýddi.
Gjótuklukka

Gjótuklukka (fræðiheiti: "Campanula carnica") er tegund af klukkuætt (Campanulaceae), ættuð frá Ölpunum.
Hannover 96

Hannoverscher Sportverein von 1896, Oftast þekkt sem Hannover 96 er þýskt knattspyrnufélag stofnað í Hannover árið 1896. Það hefur tvisvar orðið þýskur meistari og einu sinni bikarmeistari. Íslendingurinn Gunnar Heiðar Þorvaldsson lék með félaginu um stutta stund.
Sólbrúður

Sólbrúður (fræðiheiti "Cineraria") er ættkvísl blómplantna af körfublómaætt. Tegundir innan ættkvíslarinnar eru flestar upprunnar í Suður-Afríku en nokkrar er þó frá norðlægari slóðum. Innan sólbrúða eru bæði jurtir og jarðlægir runnar.

Áður voru fleiri tegundir flokkaðar til sólbrúðar ættkvíslarinnar og innan hennar töldust þá blóm frá Kanaríeyjum og Madeiraeyjum. Þær tegundir hafa nú verið færðar í sérstaka ættkvísl Pericallis og þar á meðal algeng skrautjurt (Pericallis x hybrida) sem hefur gengið undir nafninu sólbrúður hjá blómasölum.
Hadesaröld

Hadesaröld er jarðsögulegt tímabil sem nær frá myndun jarðar, fyrir um 4,6 milljörðum ára, og lauk með myndun storkubergs, fyrir um 4 milljörðum ára, þegar upphafsöld tók við. Hugmyndin að sérstöku tímabili fyrir upphafsöld kom frá bandaríska jarðfræðingnum Preston Cloud árið 1972 sem dró nafnið af grískum guði undirheima. Nokkru síðar stakk W. Brian Hartland upp á heitinu „priskustímabilið“ yfir þennan tíma. Aðrir höfundar hafa stundum talað um for-upphafsöld. Mjög lítið af bergi frá þessum tíma hefur fundist á jörðinni.

Skipting hadesartímabilsins miðast við jarðsöguleg tímabil á tunglinu sem myndaðist á sama tíma og eru reiknuð út frá aldri gíga á yfirborðinu.
Ilham Aliyev

Ilham Aliyev (fullt nafn á asersku "İlham Heydər oğlu Əliyev") (f. Baku, 24. desember 1961) er forseti Aserbaísjan.

Aliyev tók við stöðu forseta 31. október 2003, og þá af föður sínum, Heydar Aliyev, sem hafði verið forseti í 10 ár þar á undan.

Hefur hann fjórum sinnum í röð unnið forsetakosningar, 2003, 2008, 2013 og 2018, en í öllum þessum og fleiri kosningum hefur Aliyev verið vændur um kosningamisferli til að halda völdum.

Að sögn margra sem fylgjast með alþjóðamálum, hefur forsetatíð hans einkennst af stöðugleika í stjórnmálalífi landsins sem afleiðing af yfirvaldsstefnu og að stjórnmálaréttindi andstæðinga hafa verið skert og því ekki valdið eins miklum truflunum.
FCSB

FCSB er Rúmenskt Knattspyrnufélag frá Búkarest . Félagið var stofnað á 1947 sem ASA București ("Asociația Sportivă a Armatei" - Íslenska: Félag Hermanna), á árunum 1961 til 2017 voru þeir þekktir sem Steaua București. Þeir hafa skipt nokkuð oft um nafn þangað til árið 2017 þegar þeir tóku endanlega upp nafniðFCSB .

CSA Steaua București var fyrsta austur evrópu félagsliðið til að sigra Meistaradeild Evrópu árið 1986,á þessum árum náðu þeir mikilli velgengi í evrópskum fótbolta, og lokkuðu til sín flesta af bestu leikmönnum Rúmeníu
Per Mertesacker

Per Mertesacker (fæddur 29. september 1984 í Hannover) er fyrrum þýskur Knattspyrnumaður og starfar nú sem unglingaþjálfari hjá enska félaginu Arsenal.

Per Mertesacker spilaði frá 2003 til 2006 fyrir þýska félagið Hannover 96, frá 2006 til 2011 lék hann fyrir Werder Bremenog frá 2011 til 2018 fyri enska félagið Arsenal. Síðan 2018 hefur hann þjálfað hjá U23 ára liði Arsenal, "Arsenal Academy".

Á árunum 2004 til 2014 spilaði hann fyrir Þýska landsliðið.
1965

Árið 1965 (MCMLXV í rómverskum tölum)

Á Íslandi.

Fædd

Dáin
Louise Glück

Louise Elisabeth Glück (f. 22. apríl 1943) er bandarískt ljóðskáld og greinahöfundur. Hún var sæmd bókmenntaverðlaunum Nóbels árið 2020 fyrir „óyggjandi ljóðræna rödd sína, sem á íburðarlausan hátt gerir persónulega tilveru altæka.“ Hún hefur unnið mörg mikilsvirt bókmenntaverðlaun í Bandaríkjunum, meðal annars Pulitzer-verðlaunin í ljóðlist og Bollingen-verðlaunin. Glück er oft talin sjálfsævisögulegt skáld og verk hennar eru þekkt fyrir tilfinningahita og fyrir vísanir í þjóðsagnir, sögu eða náttúru til að miðla einstaklingsupplifunum og nútímalíferni.

Glück fæddist í New York-borg og ólst upp í Long Island-hluta borgarinnar. Í gagnfræðaskóla fór hún að þjást af anorexíu en hún sigraðist síðar á þeim sjúkdómi. Hún tók áfanga í Sarah Lawrence-háskólanum og Columbia-háskóla en útskrifaðist ekki með gráðu. Auk starfa sinna í ritlist hefur hún fengist við fræðastörf sem ljóðlistarkennari við ýmsar menntastofnanir.

Í verkum sínum hefur Glück lagt áherslu á að varpa ljósi á áfall, þrá og náttúru. Með þessum víðfeðmu viðfangsefnum hafa ljóð hennar orðið fræg fyrir hreinskilna tjáningu á depurð og einangrun. Fræðimenn hafa einnig einblínt á ljóðræna persónuuppbyggingu hennar og á tengsl í ljóðunum milli sjálfsævisögu og goðsögulegs ívafs.

Glück er nú aðjunkt og Rosenkranz-gestahöfundur við Yale-háskóla. Hún býr í Cambridge, Massachusetts.
Margrethe Angel

Margrethe Angel eða maddama Angel, fædd Margrethe Andersdatter Ravn (f. um 1749 - d. 1807) var dönsk kona sem rak gistihús og fyrsta veitingahúsið í Reykjavík.

Líf og störf.

Lítið er vitað um fyrstu ár Margrethe Angel og er hennar fyrst getið í kirkjubókum í Reykjavík árið 1788 þegar hún giftist "Rasmus Angel", norskum verslunarþjóni og ekkjumanni. Hjónabandið varði ekki nema í eitt ár en þá lést Rasmus og höfðu þau þá eignast einn son.

Við fráfall Rasmusar þurfti Margrethe að sjá sér framborða og sótt hún árið 1789 um leyfi til að reka veitingastað. Var það fyrsta veitingaleyfið sem gefið var út í Reykjavík. Hvort hún hóf þegar veitingarekstur og þá hvar er ekki ljóst, en árið 1791 keypti hún hús sem tilheyrt hafði Innréttingunum og varð síðar Aðalstræti 16.

"Maddama Angel", eins og hún var almennt kölluð af Reykvíkingum, þurfti að hafa allar klær úti til að afla hráefna fyrir veitingastað sinn. Hún hélt kýr og útbjó matjurtargarð þar sem ræktaðar voru kartöflur, rófur og aðrir fágætari garðávextir. Fyrir ræktunartilraunir þessar fékk hún viðurkenningu frá Danska landbúnaðarfélaginu. Einnig bauð hún upp á gróft brauð sem hún bakaði í eigin bakaraofni og taldi Ólafur Stephensen stiftamtmaður ástæðu til að senda fyrirspurn til yfirboðara sinna um hvort slíkt væri löglegt í ljósi þess að í bænum væri starfandi bakarí.

Árið 1796 hætti Margrethe rekstrinum og tók landsstjórnin þá húsnæðið fyrst á leigu en síðar til kaups og gerði að embættisbústað landfógeta. Fluttist hún til Kaupmannahafnar ásamt Christine, dóttur Rasmusar af fyrra hjónabandi sem hún hafði fóstrað. Bjó hún þar við kröpp kjör til æviloka.
Campanula tymphaea

Campanula tymphaea er tegund af klukkuætt (Campanulaceae), ættuð frá Albaníu og N-Grikklandi.
Hlutanet

Hlutanet vísar til nets efnislegra hluta sem eru búnir skynjurum, hugbúnaði og annarri tækni til að að tengjast og skiptast á gögnum við önnur tæki og kerfi um Internetið.

Hugmyndin um hlutanetið kom fram vegna samruna ýmis konar tækni, rauntímagreiningar, vélanáms, skynjara og innfelldra kerfa. Hefðbundin innfelld kerfi, þráðlaus skynjaranet, stjórnkerfi, sjálfvirkni (þar með talin sjálfvirkni heimila og bygginga) og önnur tækni eiga þátt í því að gera hlutanetið mögulegt. Á neytendamarkaðnum er hlutanetið yfirheiti yfir vörur sem mynda „snjallheimilið“, þar með talin tæki (svo sem ljósabúnað, hitastilla, öryggiskerfi, myndavélar og önnur heimilistæki) sem styðja eitt eða fleiri algeng vistkerfi og hægt er að stjórna með tækjum sem tengjast því vistkerfi, svo sem snjallsímum og snjallhátölurum.

Mörg alvarleg álitamál tengjast hættum sem stafa af vexti hlutanetsins, sérstaklega varðandi einkalíf og öryggi. Ýmsar iðngreinar og stjórnvöld hafa hafið vinnu við að takast á við þessi álitamál, meðal annars með þróun alþjóðlegra staðla.
Campanula radula

Campanula radula er tegund af klukkuætt (Campanulaceae), ættuð frá A-Tyrklandi til N-Írak.
Campanula psilostachya

Campanula psilostachya er tegund af klukkuætt (Campanulaceae), ættuð frá Tyrklandi.
Tedros Adhanom

Tedros Adhanom Ghebreyesus (Ge'ez: ቴዎድሮስ አድሓኖም ገብረኢየሱስ; fæddur 3. mars 1965) er eþíópískur líffræðingur, lýðheilsufræðingur og embættismaður sem hefur starfað síðan 2017 sem framkvæmdastjóri Alþjóðaheilbrigðismálastofnunarinnar. Tedros er sá fyrsti sem ekki er læknir til að gegna embættinu og jafnframt fyrsti Afríkumaðurinn í hlutverkinu. Afríkusambandið mælti með honum í embættið. Hann hefur gegnt tveimur háttsettum embættum í ríkisstjórn Eþíópíu: Hann var heilbrigðisráðherra landsins frá 2005 til 2012 og utanríkisráðherra frá 2012 til 2016.

Tedros var á lista "Time" yfir 100 áhrifamestu einstaklinga heims árið 2020.
Hornryð

Hornryð (fræðiheiti: "Gymnosporangium cornutum") eða einireyniryð er tegund smásvepps af pússryðsætt. Hornryð fannst fyrst á Íslandi um aldamótin 2000 í Ásbyrgi og í Barðastrandarsýslu og síðar á Kvískerjum árið 2006.

Hornryð er sníkill á eini og á reyni
Prató

Prato er borg og sveitarfélag í Toskana, 17 kílómetrum norðvestur af Flórens. Hún varð mikilvæg iðnaðarborg eftir sameiningu Ítalíu á 19. öld. Íbúar eru 195.000 (2020).
Steve Bannon

Stephen Kevin Bannon (fæddur 27. nóvember 1953) er bandarískur fjölmiðlafulltrúi, stjórnmálaráðgjafi, fyrrverandi bankastjóri og fyrrverandi formaður Breitbart News. Hann starfaði sem aðalráðgjafi Donalds Trumps Bandaríkjaforseta fyrstu sjö mánuði kjörtímabils Trumps. Hann sat í stjórn Cambridge Analytica, gagnagreiningarfyrirtækisins sem tók þátt í gagnaskandalnum Facebook – Cambridge Analytica þar sem persónuupplýsingum milljóna Facebook-notenda var lekið og þær nýttar í pólitískum tilgangi.

Í ágúst 2020 var Bannon handtekinn og hann og þrír aðrir voru ákærðir fyrir samsæri um peningaþvætti og að falsa póstatkvæði í tengslum við átakið „Við byggjum múrinn“. Hann hefur neitað sök en fer fyrir rétt árið 2021. Hann var bannaður á Twitter í aðdraganda forsetakosninganna 2020 fyrir að hvetja til ofbeldis gegn yfirsóttvarnarlækni og yfirmanni FBI. Donald Trump náðaði Bannon þann 20. janúar 2021, á síðasta degi sínum í forsetaembætti.

Hægri hreyfingin.

Steven Bannon stofnaði öfgahægri vefsíðuna Breitbart News árið 2007. Árið 2016 varð Bannon framkvæmdastjóri kosningabaráttu Trumps og var skipaður aðalráðgjafi forsetans eftir að Trump var kjörinn forseti. Steve Bannon hætti sem aðalráðgjafi átta mánuðum síðar og byrjaði að vinna aftur fyrir Breitbart. Í janúar 2018 þurfti hann að hætta samstarfi við Breitbart vegna ummæla í bók hans, "Fire and Fury", þar sem hann gagnrýndi ríkisstjórn Trumps.

Bannon segir ætlun sína ađ styðja hægri öfgastjórnmálahreyfingar um allan vesturheim. Hann hefur stutt og fjármagnað marga íhaldsama, popúlista þjóðernisflokka í Evrópu og annars staðar.
John Galsworthy

John Galsworthy (14. ágúst 1867 – 31. janúar 1933) var breskur rithöfundur og leikskáld. Hann hlaut Nóbelsverðlaunin í bókmenntum árið 1932.

Ævi og störf.

Galsworthy fæddist í Surrey og var af efnafólki kominn. Hann lauk prófi í lögum frá Oxford en í stað þess að snúa sér að lögmennsku lagðist hann í ferðalög að námi loknu og sinnti fjölskyldufyrirtækinu sem var í reksti flutningaskipa. Í þessum ferðum kynntist hann rithöfundinum Joseph Conrad og tókst með þeim mikil vinátta.

Árið 1897 sendi Galsworthy frá sér sitt fyrsta ritverk, smásagnasafn sem kom út undir dulnefni. Frá 1904 birti hann verk sín undir eigin nafni og skrifaði jöfnum höndum skáldsögur og leikrit. Það voru einkum leikritin sem nutu hylli á þessum árum og var hann í hópi vinsælli leikskálda sinnar tíðar í Bretlandi.

Í dag er Galsworthy þó einkum minnst fyrir skáldsögur sínar um "Forsyte-ættina", sem hann samdi á árunum 1906-21. Þær eru fjölskyldudrama um fólk í efri millistétt, ástir þess og örlög.

Galsworthy var eldheitur hugsjónamaður og barðist fyrir ýmsum félagslegum framfaramálum auk þess sem honum var annt um velferð dýra. Hann var í hópi stofnenda rithöfundasamtakanna "PEN" og var forseti þeirra fyrstu tólf árin. Þegar Galsworthy hlaut Nóbelsverðlaunin árið 1932 var hann farinn að heilsu og lést fáeinum vikum síðar, en verðlaunaféð lét hann renna til PEN-samtakanna.

Þrátt fyrir talsverðar vinsældir í lifanda lífi gleymdust verk Galsworthy fljótt. Segja má að hann hafi verið enduruppgötvaður í kjölfar vinsælla sjónvarpsþátta um Forsyte-ættina á sjöunda áratugnum, sem leiddu til þess að verk hans tóku að seljast á ný.
Johannes V. Jensen

Johannes Vilhelm Jensen (20. janúar 1873 – 25. nóvember 1950) var danskur rithöfundur. Hann fékk bókmenntaverðlaun Nóbels árið 1944.

Ævi og störf.

Jensen var læknissonur frá norðanverðu Jótlandi. Hann hugðist sjálfur leggja fyrir sig læknisfræði, en fjármagnaði námið með ritstörfum. Að þremur árum liðnum ákvað hann að snúa sér alfarið að bókmenntunum.

Árið 1901 sendi hann frá sér sögulegu skáldsöguna "Fall konungs" (danska: "Kongens fald") um konunginn Kristján 2. Sú bók var valin mesta skáldverk 20. aldar af dagblöðunum Politiken og Berlingske Tidende árið 1999. Af öðrum vinsælum verkum Jensen mætti nefna sagnaflokkinn "Den lange rejse" í sex bindum.

Á seinni hluta ferils síns tók Jensen í vaxandi mæli að sinna rannsóknum á dýrafræði með áherslu á þróunarkenningar. Jafnframt sinnti hann þýðingum, þar á meðal á Íslendingasögunum.

Stórt landsvæði á norðanverðu Grænlandi, "Johannes V. Jensen land", heitir eftir höfundinum.
Benjamin Henrichs

(fæddur 23. febrúar 1997) er þýskur knattspyrnumaður sem spilar fyrir RB Leipzig á láni frá Monaco. Faðir hans er þýskur og móðir hans er frá Gana.
Saul Bellow

Saul Bellow, fæddur Salomon Bellow (10. júní 1915 – 5. apríl 2005) var bandarískur rithöfundur sem hlaut Nóbelsverðlaunin í bókmenntum árið 1976.

Ævi og störf.

Saul Bellow fæddist í Kanada og voru foreldrar hans gyðingar sem flutt höfðu frá Litháen vestur um haf. Þegar hann var níu ára að aldri tók fjölskyldan sig upp á ný og hélt til Chicago-borgar þar sem Bellow ólst upp og gekk síðar í Chicago-háskóla, þaðan sem hann lauk námi í mannfræði og félagsfræði.

Eftir að Bandaríkin hófu þátttöku í síðari heimsstyrjöldinni ákvað Bellow að ganga í herinn. Í ljós kom að hann hafði búið í landinu sem ólöglegur innflytjandi alla tíð og sótti hann í kjölfarið um ríkisborgararétt. Hann þjónaði í flotanum og skrifaði þar sína fyrstu skáldsögu.

Á árunum eftir stríð bjó hann um tíma í París og síðar í New York áður en hann fluttist aftur á heimaslóðirnar í Chicago. Árið 1964 sendi hann frá sér skáldsöguna "Herzog" um háskólaprófessor í miðaldrakrísu. Hún náði metsölu sem kom höfundinum mjög á óvart. Enn meiri urðu vinsældir bókarinnar "Humboldt's Gift" frá árinu 1975 sem tryggði Bellow Pullitzer-verðlaun árið 1976 og Nóbelsverðlaun ári síðar.

Bellow kvæntist fimm sinnum á ævinni. Hann eignaðist dóttur með fimmtu eiginkonu sinni, þá 84 ára að aldri.
Campanula myrtifolia

Campanula myrtifolia er tegund af klukkuætt (Campanulaceae), ættuð frá suður Tyrklandi.
Campanula lyrata

Campanula lyrata er tvíær tegund af klukkuætt (Campanulaceae), ættuð frá Grikklandi og Tyrklandi.
Valgarður á Velli

Valgarður á Velli var eitt af skáldum Haralds harðráða. Um ævi hans og uppruna er ekkert vitað en fræðimenn hafa giskað á að hann hafi verið sonur eða frændi Marðar Valgarðssonar á Velli sem kemur við "Njáls sögu". Valgarður er í "Skáldatali" talinn til skálda Haralds harðráða en ekki annarra konunga eða höfðingja.

Í fornum heimildum eru 11 vísur, heilar eða hálfar, eignaðar Valgarði. Þrjár eru í "Skáldskaparmálum" þar sem þær eru notaðar til að sýna notkun á tilteknum heitum - "hrönn", "logi" og "brími". Í einni þeirra segir að „eydd varð ... of síðir Sikiley“ og mun þar vísað til herfarar Haralds harðráða þar um slóðir.

Í konungasögum eru 8 vísur varðveittar. Ein er aðeins í "Fagurskinnu" og er þar greint frá að Haraldur hafi tekið suma "væringja" Miklagarðskeisara af lífi. Þar er um að ræða uppreisn árið 1042 gegn Mikael fimmta. Aðrar vísur eru varðveittar í fleiri heimildum, þar á meðal "Heimskringlu" og "Morkinskinnu" og greina meðal annars frá ferðum Haralds úr Garðaríki til Svíþjóðar og frá Svíþjóð til Danmerkur til fundar við Magnús góða, bróðurson hans.

Frægustu verk Valgarðs eru vísur sem lýsa hernaði Haralds í Danmörku u.þ.b. 1044–1045:

Endursögn í útgáfu Ármanns Jakobssonar og Þórðar Inga Guðjónssonar: „Bjartur eldur logaði í byggð fyrir sunnan Hróarskeldu. Hinn ötuli konungur lét eld eyða húsum. Margir landsmenn lágu fallnir. Dauði sveik suma um undankomu. Harmþrungið fólk dróst fámált til skógar á flótta. (Þeir) töfðu hópinn, sem tvístraðist hörmulega. Danir, þeir sem eftir lifðu, flýðu undan, en fagrar konur voru teknar. Meyjarnar voru læstar í fjötra. Margar konur gengu á undan yður til skipa. Fjötrar nístu gráðuglega ljóst hörundið.“ ("Morkinskinna" I 2011:121–122.)

Um þessar vísur segir Vésteinn Ólason (2006:225): „Ekki er hægt að vera fullviss um hvort er hér ríkara fyrirlitning eða samúð með hinum sigruðu.“ Finnur Jónsson (1894:638) taldi Valgarð fært og hugmyndaríkt skáld og tiltók að vísur hans væru ekki þurrar frásagnir heldur myndrænar lýsingar og svipmyndir.
Sæmúrgróungur

Sæmúrgróungur (fræðiheiti: "Pleospora triglochinis") er tegund asksvepps af múrgróungsætt (Pleosporacaeae). Hann finnst á Íslandi þar sem hann vex á strandasauðlauk á Austurlandi.
Campanula leucosiphon

Campanula leucosiphon er tegund af klukkuætt (Campanulaceae), ættuð frá Tyrklandi.
Bernd Leno

(fæddur 3. mars 1992) er þýskur knattspyrnumaður sem leikur sem markvörður með Arsenal í ensku úrvalsdeildinni og þýska landsliðinu
Hlutgerving

Hluterving í bókmenntafræði er það þegar lifandi hlut er lýst með eiginleikum dauðs hlutar, eða þegar eitthvað huglægt, óáþreifanlegt er gert hlutlægt og áþreifanlegt. Hægt er að líta á hlutgervingu sem andstæðu persónugervingar.

Dæmi:
André Gide

André Paul Guillaume Gide (22. nóvember 1869 – 19. febrúar 1951) var franskur rithöfundur sem hlaut Nóbelsverðlaunin í bókmenntum árið 1947.

Ævi og störf.

Gide fæddist í París inn í fjölskyldu mótmælenda. Faðir hans var háskólakennari og föðurbróðir hans var Charles Gide, kunnur hagfræðingur. Hann ólst þó að mestu upp í Normandí þar sem hann hóf ungur að skrifa og sendi frá sér sína fyrstu skáldsögu 21 árs að aldri. Næstu árin var Gide mikið á ferðalögum, meðal annars í Norður-Afríku og lifði listamannalífi í París, þar sem hann vingaðist m.a. við Oscar Wilde. Það var á þessum árum sem Gide uppgötvaði samkynhneigð sína, þótt hann gengi síðar í hjónaband.

Þegar komið var fram á þriðja áratuginn var Gide kominn með orðspor fyrir að þora að gerast málsvari óvinsællra eða fordæmdra sjónarmiða í frönsku samfélagi. Hann varði samkynhneigð opinberlega, sem leiddi til útskúfunnar og hvatti til umbóta í fangelsismálum. Árið 1926 lagði hann í langt ferðalag um Afríku sunnan Sahara, þar sem hann varð vitni að gríðarlegri misskiptingu og arðráni vestrænna stórfyrirtækja. Eftir ferðina hóf hann að skrifa um málefnið og varð leiðandi í gagnrýni á nýlendustefnuna í Frakklandi í kjölfarið.

Á fjórða áratugnum daðraði hann við kommúnisma en eftir ferðalag til Sovétríkjanna árið 1936 varð hann fyrir miklum vonbrigðum með stjórnarfarið í austurvegi og taldi það jafnvel ófrjálsara en í ríki Hitlers. Gide varði mestöllum stríðsárunum í Norður-Afríku, einkum í Alsír. Hann hlaut Nóbelsverðlaunin árið 1947 og lést fjórum árum síðar. Þrátt fyrir upphefðina hélt hann áfram að vera umdeildur og ári eftir andlát hans setti kaþólska kirkjan verk hans á lista yfir forboðnar bækur.

Nokkrar af bókum André Gide hafa komið út í íslenskri þýðingu, meðal annars þeirra Sigurlaugar Bjarnadóttur og Þorvarðar Helgasonar.
Campanula jaubertiana

Campanula jaubertiana er tegund af klukkuætt (Campanulaceae), ættuð frá Píreneafjöllum.
Wole Soyinka

Akinwande Oluwole Babatunde Soyinka (f. 13. júlí 1934) er nígerískt ljóðskáld og leikskáld sem hlaut Nóbelsverðlaunin í bókmenntum árið 2086.

Ævi og störf.

Wole Soyinka fæddist í borginni Abeokuta í vesturhluta Nígeríu. Hann stundaði háskólanám í Ibadan og síðar í Leeds í Bretlandi. Eftir útskrift starfaði hann við leikhús og útvarp bæði í Bretlandi og í heimalandinu. Hann var virkur þátttakandi í sjálfstæðishreyfingu þjóðar sinnar og tók þátt í ýmsum róttækum aðgerðum. Í tengslum við borgarastríð í landinu vegna sjálfstæðisbaráttu Bíafra var hann handtekinn af stjórnvöldum og haldið í stofufangelsi í tvö ár.

Soyinka hefur alla tíð verið ötull gagnrýnandi spilltra einræðisstjórna í Afríku og sjálfur var hann útlagi frá heimalandi sínu frá 1993 til 1999.

Eftir hann liggur mikill fjöldi leikrita sem samin voru á árabilinu 1954 til 2006, auk fjölda ljóða. Baldur Óskarsson hefur þýtt ljóð eftir Soyinka á íslensku.

Hann hlaut Nóbelsverðlaunin árið 1986 fyrstur rithöfundar frá Afríku sunnan Sahara.
Campanula hercegovina

Campanula hercegovina er tegund af klukkuætt (Campanulaceae), ættuð frá Króatíu til Hersegoviníu.
Alisson Becker

Alisson Ramses Becker (fæddur 2. október árið 1992 í Novo Hamburgo í Brasilíu)

er brasilískur knattspyrnumaður, sem spilar sem markvörður fyrir Liverpool F.C. og Brasilíska landsliðið.

Hann hefur unnið Meistaradeild Evrópu og ensku úrvalsdeildina með Liverpool. Alisson skoraði sigurmark á síðustu mínútu í uppbótartíma með skalla á móti WBA í 2–1 sigri. Hann varð fyrsti markmaður Liverpool til að skora mark.

Tvívegis hefur hann unnið gullna hanskann í ensku úrvalsdeildinni fyrir að halda hreinu marki í flest skipti.
Campanula crispa

Campanula crispa er tegund af klukkuætt (Campanulaceae), ættuð frá Tyrklandi til Íran.
Campanula candida

Campanula candida er tegund af klukkuætt (Campanulaceae), ættuð frá Íran.
Campanula alsinoides

Campanula alsinoides er tegund af klukkuætt (Campanulaceae), ættuð frá norðvesturhluta Himalajafjalla.
FK Austria Wien

Fußballklub Austria Wien AG ,oftast þekkt sem Austria Vienna, eða bara Austria er austurrískt

knattspyrnufélag frá Vínarborg. Félagið var stofnað árið 1911.

Það er gríðarlega sigursælt félag með 24 deildarmeistaratitla og er eina félagið ásamt Rapid Wien sem hefur aldrei fallið niður um deild.

Viðureignir við íslensk lið.

Árið 1996 spilaði Austria Wien við Keflavík og 2013 við FH. Breiðablik sló liðið út úr Europa Conference League árið 2021, alls 3:2.

=Leikmannahópur=

("á láni frá Manchester City")

Titlar.

Úrslit ("1978")
Campanula sulphurea

Campanula sulphurea er tegund af klukkuætt (Campanulaceae), ættuð frá S-Sýrlandi til N-Egyptalands.